Source: https://www.lucenec.sk/?id_menu=21985&module_action__47109__id_zas=14202&module_action__47109__year=2014
Timestamp: 2019-09-23 13:40:54+00:00

Document:
Zasadanie zo dňa 27.2.2014
V zmysle ustanovenia § 12, odst. 1 a § 13, ods. 4 a) zákona č. 369/1990 Zb. O obecnom zriadení v znení neskorších predpisov zvolávam 27. zasadnutie Mestského zastupiteľstva v Lučenci, ktoré sa uskutoční
27.02.2014 (štvrtok) o 10.00 hod.
v zasadacej miestnosti mestského úradu na Novohradskej č. 1, na 3.poschodí, č.dv.416
2. Schválenie skrutátorov
3. Schválenie overovateľov zápisnice a zostavovateľov uznesenia
4. Návrh na kúpu nehnuteľností do majetku Mesta Lučenec
6. Návrhy a podnety poslancov
PhDr. Alexandra Pivková, v. r.
Zverejnené 25.2.2014 -MSAR-
Súpis uznesení zo 27. zasadnutia Mestského zastupiteľstva v Lučenci, konaného dňa 27.02.2014
K bodu programu: Schválenie skrutátorov
A.1. za skrutátorov Ing. Máriu Bérešovú, Mgr. Máriu Sárovú
A.1. Za zostavovateľov uznesenia JUDr. Bc. Radovana Konečného, Mgr. Branislava Hrdličku
A.2. Za overovateľov zápisnice RSDr. Jozefa Cerovského, MUDr. Juraja Pelča
1) Ponuka spoločnosti SPV LC Bytové domy s.r.o., Mikušovská cesta 5319, 984 01 Lučenec, IČO : 46 942 670
na základe svojho uznesenia č. 134/2013 zo dňa 25.6.2013
A.1. Kúpu :
a) Bytov v bytovom dome s 36 bytovými jednotkami, súpisné číslo 5867, umiestnený na pozemku CKN parc. č. 7202/37, výmera 837 m2, zastavané plochy a nádvoria, zapísaný na LV č. 10 951 pre k.ú. Lučenec, Mesto Lučenec, okres Lučenec., ulica. Rúbanisko III a spoluvlastnícké podiely bytov na spoločných častiach a spoločných zariadeniach domu.(ďalej len „Bytový dom“) Spoluvlastnícke podiely bytov k pozemkom na ktorých sa bytový dom nachádza a priľahlých pozemkov, pozemky parcely registra „C“ evidované na katastrálnej mape parcelné číslo 7202/37 zastavané plochy a nádvoria o výmere 837 m2, 7202/38 zastavané plochy a nádvoria o výmere 1050 m2 7202/39 zastavané plochy a nádvoria o výmere 1086 m2 zapísané v liste vlastníctva číslo 10951 pre katastrálne územie Lučenec sú predmetom osobitnej kúpnej zmluvy uzatváranej medzi zmluvnými stranami súčasne s touto zmluvou.
( Podrobný popis bytov v prílohe č.1 tejto zmluvy )
b) Technickej vybavenosti
• Verejný vodovod a vodovodná prípojka v meste Lučenec, časť Rúbanisko III, k.ú. Lučenec na p.č. 7 202/18 (stav registra „C“)
• Verejná kanalizácia splašková a dažďová, v meste Lučenec, časť Rúbanisko III, k.ú. Lučenec na p.č. 7 202/18 (stav registra „C“)
• Miestna komunikácia s parkovacími státím + verejné osvetlenie, v meste Lučenec, časť Rúbanisko III, k.ú. Lučenec na p.č. 7 202/38 a 7 202/39 (stav registra „C“)
a pozemkov tak, ako je uvedené v texte predloženej kúpnej zmluvy -zmluvy označenej č.2
A.2. kúpne zmluvy na horeuvedené byty, pozemky a príslušenstvo, tak ako je uvedené v priloženom texte zmlúv s pripomienkami, ktoré odzneli pri prerokovávaní materiálu
od spoločnosti SPV LC Bytové domy s.r.o., zapísanej v Obchodnom registri vedenom Okresným súdom Banská Bystrica, Oddiel : Sro, Vložka číslo: 24341/S, sídlo Mikušovská cesta 5319, 984 01 Lučenec, IČO : 46 942 670
z celkového počtu 25 členov Mestského zastupiteľstva v Lučenci o tomto uznesení hlasovalo 18 takto :
Overovatelia uznesení:
JUDr. Bc. Radovan Konečný
V Lučenci, dňa 27.2.2014, zapísala Mgr. Mária Sárová
Zverejnené 6.3.2014 -MSAR-
Prezenčná listina z 27 zasadnutia Mestského zastupiteľstva v Lučenci
konaného dňa 27. 02. 2014
PhDr.Alexandra Pivková, primátorka mesta
Ing.Igor Korniet, prednosta MsÚ,
Ing.Jozef Matuška, hlavný kontrolór
Mgr.Pavol Baculík, Ing.Pavol Balážik, RSDr. Jozef Cerovský, Ing.Miroslav Barcaj, Ing. Kvetoslava Dedinská , Ján Jackuliak, Ing.Pavol Kalinský, Norbert. Krišta, JUDr. Vladimír Marko, MUDr. Zaher Mahmoud, MUDr. Rudolf Slivka, Štefan Prístavka, ,Mgr. Branislav Hrdlička, PaedDr Vojtech Lauko, JUDr. Bc. .Radovan Konečný,, Ing.arch.Anna Václavíková, JUDr. Dušan Ilčík, MUDr. Juraj Pelč,,
Ospravedlneníý: Ing.Miroslav Klochan, Ing. Eva Balážová PhD., , Mgr. Roman Grebáč, JUDr. Pavol Krokoš, Ing. Elena Uličná
Neprítomní: MUDr. Ondrej Balco, MUDr. Karol Mičko,,
Vedúci oddelení a zamestnanci MsÚ: Ing. Mária Bérešová, Ing. Želmíra Kolimárová,
Číslo: 1435/2014
Zápisnica z 27. zasadnutia Mestského zastupiteľstva v Lučenci
konaného dňa: 27.02.2014
Prajem vám všetkým príjemný dobrý deň a srdečne vás vítam na 27. zasadnutí Mestského zastupiteľstva v Lučenci. Vítam medzi nami občanov, členov poslaneckého zboru, riaditeľov mestských organizácií, zástupcov médií, zamestnancov mestského úradu a všetkých prítomných. Po preskúmaní prezenčnej listiny konštatujem, že sa dnešného rokovania zúčastňuje nadpolovičná väčšina všetkých poslancov, preto v súlade so zákonom SNR č. 369/1990 O obecnom zriadení, vyhlasujem zasadnutie za uznášaniaschopné. Z dnešného zasadnutia sa ospravedlnili poslanci Mgr. Roman Grebáč, Ing. Miroslav Klochan, JUDr. Pavol Krokoš, Ing.Elena Uličná, Ing. Eva Balážová PhD.
Neprítomní boli poslanci MUDr. Ondrej Balco, MUDr. Karol Mičko
K programu zasadnutia nemali poslanci mestského zastupiteľstva pripomienky, pani primátorka dala hlasovať za nasledovný program:
Výsledok hlasovania č.1: za: 18 (Mgr.Pavol Baculík, Ing. Pavol Balážik, Ing. Miroslav Barcaj, RSDr. Jozef Cerovský, Ing. Kvetoslava Dedinská, Mgr. Branislav Hrdlička, JUDr. Dušan Ilčík, Ján Jackuliak, Ing. Pavol Kalinský, JUDr.Bc. Radovan Konečný, Norbert Krišta, PaedDr. Vojtech Lauko, MUDr. Zaher Mahmoud, JUDr.Vladimír Marko, MUDr. Juraj Pelč, Štefan Prístavka, MUDr. Rudolf Slivka, Ing. arch. Anna Václavíková)
Pani primátorka na základe návrhov zástupcov poslaneckých klubov za skrutátorov navrhla Ing.Máriu Bérešovú a Mgr. Máriu Sárovú.
A.1. Za skrutátorov : Ing.Máriu Bérešovú a Mgr. Máriu Sárovú.
Výsledok hlasovania č.2: za: 18 (Mgr.Pavol Baculík, Ing. Pavol Balážik, Ing. Miroslav Barcaj, RSDr. Jozef Cerovský, Ing. Kvetoslava Dedinská, Mgr. Branislav Hrdlička, JUDr. Dušan Ilčík, Ján Jackuliak, Ing. Pavol Kalinský, JUDr.Bc. Radovan Konečný, Norbert Krišta, PaedDr. Vojtech Lauko, MUDr. Zaher Mahmoud, JUDr.Vladimír Marko, MUDr. Juraj Pelč, Štefan Prístavka, MUDr. Rudolf Slivka, Ing. arch. Anna Václavíková)
3.Schválenie overovateľov zápisnice a zostavovateľov uznesenia
Pani primátorka na základe návrhov zástupcov poslaneckých klubov za zostavovateľov uznesenia navrhla poslancov: JUDr. Bc. Radovana Konečného, Mgr. Branislava Hrdličku
Za overovateľov zápisnice rovnako na základe návrhov zástupcov poslaneckých klubov navrhla poslancov: RSDr. Jozefa Cerovského, MUDr. Juraja Pelča
Výsledok hlasovania č.3: za: 18 (Mgr.Pavol Baculík, Ing. Pavol Balážik, Ing. Miroslav Barcaj, RSDr. Jozef Cerovský, Ing. Kvetoslava Dedinská, Mgr. Branislav Hrdlička, JUDr. Dušan Ilčík, Ján Jackuliak, Ing. Pavol Kalinský, JUDr.Bc. Radovan Konečný, Norbert Krišta, PaedDr. Vojtech Lauko, MUDr. Zaher Mahmoud, JUDr.Vladimír Marko, MUDr. Juraj Pelč, Štefan Prístavka, MUDr. Rudolf Slivka, Ing. arch. Anna Václavíková)
Primátorka – v krátkosti vysvetlila dôvod zvolania zasadnutia mestského zastupiteľstva, ktoré bolo všetkým poslancom zaslané aj emailom. Jedná sa o naliehavú situáciu vo vzťahu k schvaľovaniu kúpnej zmluvy pre nájomné byty, ktoré boli schválené už v roku 2013. Vzhľadom k tomu, že pri podávaní žiadosti na ŠFRB na skolaudované byty je potrebné pripojiť k tejto žiadosti aj kúpnu zmluvu, nie zmluvu o budúcej zmluve, bolo nutné zvolať zasadnutie mestského zastupiteľstva a urýchlene pripraviť materiály tak, aby mohli byť odovzdané dňa 28.2.2014. Nakoľko však došlo dňa 21.2.2014 k zmene vo vzťahu k zapísaniu do katastra skolaudovaných bytových jednotiek, došlo aj k zmene vo vzťahu k zneniu zmluvy. Do zmluvy sa vstupuje vo vzťahu k štruktúre kúpnej zmluvy, ako aj iným náležitostiam, ktoré musia byť v zmluve iným spôsobom zadefinované.
Požiadala JUDr. Přibyla o vysvetlenie návrhu kúpnej zmluvy z právneho hľadiska.
JUDr. Přibyl - ospravedlnil sa za to, že neboli na čas pripravené materiály. K návrhu kúpnej zmluvy podal nasledovné vysvetlenie. V prípade stavania stavby, uvedená stavba má súpisné číslo na pozemku, kde sa stavba realizovala. V prípade ak je to stavba, ktorá má bytové a nebytové priestory, takáto stavba sa skolauduje a zapíše na Správe katastra, v tom prípade to už nie je jedna stavba, ale sú to jednotlivé byty a nebytové priestory, resp. spoluvlastnícke podiely k bytom a nebytovým priestorom. Mení sa právny charakter predmetu prevodu To je základná skutočnosť, prečo zmluva o budúcej kúpnej zmluve pojednávala o kúpe rozostavných stavieb v momente, keď budú poskytnuté finančné prostriedky zo ŠFRB. Zmluva mala byť uzatvorená až v momente, kedy budu poskytnuté finančné prostriedky zo ŠFRB. V prípade. ak je stavba skolaudovaná a jedná sa o byty, tak k žiadosti o poskytnutie dotácie zo ŠFRB sa nemôže predložiť zmluva o budúcej kúpnej zmluve, ale konkrétna kúpna zmluva, ktorá musí byť uzavretá a platná. Nakoľko pani primátorka mala mandát na uzavretie zmluvy až v momente, keď budú poskytnuté peňažné prostriedky, jedná sa o podstatnú zmenu v zmluvných podmienkach, ktoré boli schválené mestským zastupiteľstvom, z toho dôvodu nemôže p. primátorka podpísať kúpnu zmluvu na kúpu bytov v bytových domoch. V priebehu minulého týždňa boli tieto byty zapísané na Správe katastra a dňa 28.2.2014 je termín na odovzdanie žiadosti . Na dnešné rokovanie boli pripravené dve kúpne zmluvy. Prvá kúpna zmluva sa týka pozemkov a druhá zmluva sa týka bytov. Poznamenal, že predmetom dotácie alebo úveru zo ŠFRB nie je kúpa pozemkov, preto ich nadobudnutie je v osobitnej zmluve. Vzhľadom k tomu, že sa jedná o byty, sú tieto zmluvy previazané, teda bez nadobudnutia učinnosti jednej zmluvy nemôže nadobudnúť učinnosť druhá zmluva. Pozemky sú kupované za kúpnu cenu 1,€ pre Mesto. Dodal, že pri spracovávaní týchto kúpnych zmluv sa vychádzalo z podmienok uvedených v zmluve o budúcej kúpnej zmluve. Navrhuje, aby sa všetky sporné časti kúpnej zmluvy prehodnotili spoločne. Zároveň upozornil na časti kúpnej zmluvy, kde sú zmeny. Upozornil na základnú zmenu podmienok, kde v zmluve o budúcej kúpnej zmluve bolo schválené, že kúpna cena Mestom bude uhradená v plnej výške, podľa kúpnej zmluvy do 20 dní od zverejnenia kúpnej zmluvy na internete. Kedže zmluva bude uzatvorená dnešným dňom, tak sa zmluva zverejňuje a uvedené znenie by zaväzovalo Mesto do 20 dni uhradiť kúpnu cenu. Z tohto dôvodu v súlade s podmienkami o poskytnutí dotácie zo ŠFRB, po konzultácii s predávajúcim navrhol zmenu v čl. 3, bod 1, Kúpnu cenu zaplatí k rukám predávajuceho na jeho účet, v jednej alebo viacerých splátkach, najneskôr do 3 mesiacov od uzavretia zmluvy o poskytnutí štátnej dotácie Ministerstva dopravy SR a úveru zo ŠFRB, na kúpu bytov uvedených v čl. 1, a zároveň tieto finančné prostredky budú uvolnené na úhradu kúpnej ceny. Až po splnení podmienky uzavretia zmluvy o poskytnutí štátnej dotácie Ministerstva dopravy SR a úveru zo ŠFRB, na kúpu bytov nadobúda učinnosť táto zmluva. Ak je uzavretá zmluva, predávajuci vystaví faktúru ktorá sa dokladá na ŠFRB a do 3 mesiacv je kupujúci povinný na účet predávajuceho tieto finančné prostriedky uhradiť.
JUDr. Bc. Konečný - v bode 3.8.1. chýba z textu slovom suma 1 mil. €.
JUDr.Přibyl - uvedená chyba bude opravená.
Ing.arch.Václavíková - opýtala sa, prečo Mesto kupuje kanalizácie, keď potom ich musí odovzdať StVS za 1,-€ ?
JUDr, Přibyl - upozornil, že sa kupuje len časť kanalizácie do pripojenia na verejnú kanalizáciu, čo je súčasťou dotácie
Primátorka - bližšie informácie podá Ing. Kolimárová
Ing.arch. Václavíková - opýtala sa, či finančné prostriedky poskytne ŠFRB ?
JUDr. Přibyl – odpovedal, že je to financované z dvoch zdrojov: zo ŠFRB a z dotácie Ministerstva dopravy SR
Krišta - do dotácie zo ŠFRB je zahrnuté aj parkovisko ?
JUDr. Přibyl - na uvedenú otázku bude odpovedať Ing. Kolimárová
JUDr. Bc. Konečný - upozornil na gramatické chyby v texte dokumentu. V bode III, ods.2 je chybne uvedené slovo „odstúpiťi“. Je potrebné opraviť.
JUDr. Ilčík - poznamenal, že Ing. Kolimárová mala byť prítomná od začiatku na rokovaní a taktiež mal byť prítomný aj predávajúci
JUDr. Přibyl - navrhol spoločne prechádzať jednotlivé body kúpnych zmlúv.
Ako prvá je Zmluva, ktorej predmetom sú byty. Článok 1. bod 2 konštatuje, že súčasne s touto zmluvou sa uzatvára ďalšia kúpna zmluva vo vzťahu k spoluvlastníckym podielom k pozemkom. Dodal, že na otázky ohľadne technickej vybavenosti, teda verejný vodovod, miestna kanalizácia a parkovanie bude odpovedať Ing. Kolimárová. V časti zmluvy „Rozpis cien“ bude kúpna cena opravená a doplnená o sumu 1 mil.€. V prípade, ak nebude táto zmluva so ŠFRB uzavretá do 31.12.2014, Mesto má právo odstúpiť od oboch kúpnych zmlúv. Po uhradení kúpnej ceny sa zavkladuje predmet zmluvy. Vzhľadom k tomu, že to obdobie môže trvať až 3 mesiace, Mesto nadobúda vlastnícke právo v momente, keď sa uhradí kúpna cena a zavkladuje sa vlastnícke právo. Vtedy vstupuje do užívania a starostlivosti o tento objekt.
JUDr. Bc. Konečný - opýtal sa, či sú predmetné byty skolaudované ? V prípade ak sú skolaudované je potrebné opraviť v čl. 4, bod 1, nakoľko sa tam hovorí o budúcom kupujúcom
JUDr. Přibyl - uvedené byty boli skolaudované, bez vád. Pripomienka bude opravená v zmluve.
JUDr. Bc. Konečný – upozornil na ďalšiu chybu, keďže sa v zmluve hovorí aj o dokladoch k technickej dokumentácii, ktoré je potrebné odovzdať pri kolaudácii budovy. Požiadal o opravu v texte zmluvy
JUDr. Přibyl - predmetné byty kolaudoval predávajúci. V zmluve je uvedená špecifikácia dokladov, nie skutočnosť, či sú alebo nie sú uvedené byty skolaudované.
Konštatoval, že ku dňu spísania tejto kúpnej zmluvy je povinný predávajúci odovzdať všetku dokunentáciu. Pokiaľ kupujúci zistí do doby 3 rokov, že dokumentácia nie je kompletná, môže si uplatňovať svoje právo.
Ing. arch. Václavíková - uvedené je možné zistiť do jedného mesiaca
Ing. Dedinská - je to vlastne záruka , že do tejto doby je možné uplatňovať si svoje práva
JUDr, Přibyl – táto podmienka je priamo prevzatá zo zmluvy o budúcej zmluve
Primátorka - slovo „budúci“ je potrebné z textu vymazať
JUDr. Přibyl – upozornil, že na LV sú ťarchy. Je tam záložné právo VÚB Lučenec, ktorá predložila vyhlásenie, že v prípade, ak bude podpísaná zmluva o poskytnutí dotácie zo ŠFRB, peňažné prostriedky v kúpnej zmluve budú smerovamé na účet VÚB Lučenec. Po uhradení kúpnej ceny zaniká záložné právo.
Ing. arch. Václavíková - opýtala sa na výšku ťarchy ?
JUDr.Přibyl - je tu záväzok vymazať záložné právo po uhradení kúpnej ceny, ktorú vykoná VÚB Lučenec. Ďalej upozornil na zriadenie záložného práva v prospech ŠFRB. Záložné právo zriadi predávajúci. V bode 4. čl.4 je popísaný výmaz záložného práva.
Ďalším bodom je vklad vlastníckeho práva. Kupujúci nadobudne vlastnícke právo rozhodnutím zo Správy katastra o zavkladovaní a do užívania vstupuje až momentom nadobudnutia vlastníckeho práva. Upozornil na skutočnosť, že v prípade, ak bude táto doba trvať do jesene 2014 a byty sú pripravené k užívaniu, je možnosť začať ich prenajímať. Z tohto dôvodu je do zmluvy zapracované, že predávajuci môže dať predmet kupnej zmluvy do užívania tretej osobe výlučne len s písomným súhlasom kupujúceho za v ňom uvedených podmienok. V prípade nesplnenia tejto podmienky, Mesto môže odstúpiť od tejto kúpnej zmluvy. Uvedené podmienky musia korešpondovať s podmienkami ŠFRB pre prenajímanie týchto bytov. Ďalšou základnou podmienkou nájmu bytov je uzavretie zmluvy na dobu určitu. Upozornil na bod 4 čl.8 kde sa konštatuje, že zmluva nadobúda platnosť podpísaním a účinnosť dňom uzavretia zmluvy o poskytnutí štátnej dotácie s MD SR a ŠFRB na kúpu bytov, ktoré sú uvedené v čl. 1 tejto zmluvy. Prílohou tejto zmluvy je podrobný popis predmetu zmluvy.
JUDr. Ilčík - v čl. 4, bod 6 vypustiť slovo „ budúci“
Ing. arch. Václavíková - vklad vlastníckeho práva je zabezpečený ku dňu podpísania zmluvy vrátane úradného správneho poplatku. V zmysle zmluvy ostatné náklady spojené s vyhotovením kúpnej zmluvy nesú strany tak,, ako im vznikli. Opýtala sa, koľko musí ešte Mesto zaplatiť ?
JUDr. Přibyl - žiadne náklady nevzniknú pre Mesto, nakoľko dnešným dňom bude podpísaná kúpna zmluva. Uvedená veta sa týka dokumentov, ako napr, výpis z listu vlastníctva a pod. Dodal, že v zmysle zmluvy o budúcej kúpnej zmluve náklady spojené s vkladom vlastníckeho práva do katastra nehnuteľností uhradí budúci kupujúci.
Primátorka – je možné uvedený bod zmeniť, pokiaľ poslanci majú záujem to zmeniť, ale vychádzalo sa zo zmluvy o budúcej kúpnej zmluve
JUDr. Přibyl – zmluva o pozemkoch je totožná s predchádzajúcou zmluvou a všetky chyby budú aj v tejto zmluve opravené
JUDr. Marko - upozornil na chybu v texte , kde kúpna cena 1,-€ a slovom je tam 540,-€
JUDr. Bc. Konečný - opýtal sa prečo v čl. 4. 4. sa číslovanie začína bodom číslo 6 ? Taktiež slovo „budúci“ vymazať z textu. Upozornil na výraz „zmluvné strany si žiadne osobitné vlastnosti nevymieňajú“ , správne by malo byť „ nevymieňujú“.
JUDr. Přibyl - uvedené chyby budú opravené
Primátorka - opýtala sa, či má ešte niekto pripomienku k predloženým zmluvám ?
JUDr. Přibyl - podotkol, že kúpna zmluva za 1,-€ môže viesť k názoru, že sa jedná o darovaciu zmluvu. Kúpna zmluva za 1,-€ je takýmto spôsobom napadnuteľná. Upozornil na túto skutočnosť, lebo tieto dve zmluvy su prepojené.
Primátorka - zmluva je pripravená tak, aby spĺňala podmienky pre poskytnutie dotácie zo ŠFRB
Ing. arch. Václavíková - v zmluve sa píše, že Mesto kupuje verejný vodovod a verejnú vodovodnú prípojku a potom to odovzdá StVS za 1,-€
Ing. Kolimárová - preto je to posudzované ako verejné, nakoľko v zmysle žiadosti o poskytnutie dotácie je možné získať dotáciu aj na inžinierske siete. Ku každému jednému bytu prislúcha určitá časť inžinierskych sietí . Všetky kúpené časti vodovodu budú pripojené len po bod napojenia a budú zaradené do siete verejných sietí. Zatiaľ nie je možné konkrétne rozlíšiť, že koľko Mesto kupuje, nakoľko to stanoví poskytovateľ dotácií. Podľa našich prepočtov by Mesto malo obdržať dotáciu na vykrytie nákladov až po bod napojenia na verejný vodovod.
Ing. arch. Václavíková - opýtala sa, či je možné aby Mesto kúpilo verejnú kanalizáciu za 42 000,-€ a ŠFRB poskytne nižšiu dotáciu ?
JUDr. Přibyl - áno, môže sa stať, ale v tom prípade nie je splnená podmienka, že Mesto uzavrelo zmluvu na poskytnutie uvedených peňažných prostriedkov na vykrytie kúpnej ceny. Je nutné znovu riešiť celú situáciu.
Ing. Kolimárová – tento výpočet je možné realizovať pri podávaní žiadosti. Všetky náklady, ktoré súvisia s touto činnosťou až po bod napojenia budú vykryté z dotácie
Ing. arch.Václavíková - podotkla, že Mesto zaplatí 42 000,-€ a potom to odovzdá StVS za 1,-€
Ing. Kolimárová - všetky siete, ktoré buduje Mesto odovzdáva za 1,-€. Dodala, že náklady v tomto prípade budú vykryté v plnej výške
Prednosta - ako investor vynakladáme finančné prostriedky na vybudovanie a potom to dáme za 1,-€
MUDr. Pelč - celková suma, ktorú sa zaväzuje Mesto uhradiť je 1 578 000,-€ plus 1,-€ . Opýtal sa, koľko z toho obdrží Mesto zo ŠFRB ?
Ing. Kolimárová - dotácia bude poskytnutá z dvoch zdrojov a rozdelené je podľa percenta na 80 % a 20 % . Celá suma 100 % bude vykrytá , ale uvedená suma nebude poukázaná na účet Mesta , ale na účet banky
JUDr. Přibyl – na doplnenie uviedol, že riešenie pozemkov nemôže byť predmetom žiadosti o dotáciu. Vzhľadom k tomu, že pozemky tvoria kapitálový výdavok o ich ďalšom riešení môže rozhodnúť len mestské zastupiteľstvo. Z tohto dôvodu bolo zakotvené do zmluvy, že pozemky budú odkúpené za hodnotu za 1,-€. V prípade, ak nastane situácia, že ŠFRB uzavrie zmluvu, ale nie na celú sumu v tom prípade nie je splnená podmienka pre nadúbudnutie účinnosti zmluvy.
Ing. Balážik - Mesto nejde do žiadneho rizika
Primátorka - podotkla, že ŠFRB si vyžaduje samostatné zmluvy, nemôžu byť pozemky aj byty v jednej zmluve
JUDr. Ilčík -. po uvedených úpravách a vysvetleniach, nevidí žiadne riziká v zmluve
JUDr. Marko - požiadal opraviť chyby podľa pripomienok
Primátorka - nakoľko všetky články zmluvy sa spoločne prerokovali, opýtala sa, či môže pristúpiť k hlasovaniu.
Do rozpravy sa nikto ďalší neprihlásil a pani primátorka dala hlasovať za nasledovné uznesenie
Výsledok hlasovania č.6: za: 18 (Mgr.Pavol Baculík, Ing. Pavol Balážik, Ing. Miroslav Barcaj, RSDr. Jozef Cerovský, Ing. Kvetoslava Dedinská, Mgr. Branislav Hrdlička, JUDr. Dušan Ilčík, Ján Jackuliak, Ing. Pavol Kalinský, JUDr.Bc. Radovan Konečný, Norbert Krišta, PaedDr. Vojtech Lauko, MUDr. Zaher Mahmoud, JUDr.Vladimír Marko, MUDr. Juraj Pelč, Štefan Prístavka, MUDr. Rudolf Slivka, Ing. arch. Anna Václavíková)
5.Interpelácie poslancov
Pani primátorka poďakovala prítomným za účasť a ukončila rokovanie.
RSDr. Jozef Cerovský
V Lučenci, dňa 27.02.2014
53675458

References: § 12
 § 13
 čl. 3
 čl. 1
 čl. 4
 čl.4
 čl.8
 čl. 1
 čl. 4
 čl. 4